|  |
| --- |
| **Стандард 2. Сврха студијског програма**  Студијски програм има јасно дефинисану сврху и улогу у образовном систему, доступну јавности. |
| **Опис** (највише 500 речи)  Студијски програм Мастер академских студија немачког језика и књижевности омогућава проширивање и продубљивање знања и вештина из домена германистичке лингвистике, немачке књижевности и културе и методике наставе немачког језика.  С једне стране, сврха овог програма је да студентима омогући стицање додатних и проширење стечених теоријских и практичних стручних знања и вештина које им омогућавају успешније обављање послова за које су се образовали на основним академским студијама – пре свега у области образовања као наставници немачког као страног језика на свим нивоима, али и као стручњаци у области културе, медија, издаваштва и другим областима које захтевају профил стручњака за немачки језик, књижевност и културу.  С друге стране, сврха овог програма је стицање компетенција за наставак академског образовања на докторским академским студијама јер је реализацијом програма предвиђено да студент овлада техникама и методама научног истраживања које га оспособљавају да самостално развија научна и стручна знања, и примењује иста у научно-истраживачком контексту.  Студент је оспособљен за самостални истраживачки рад на вишем нивоу јер је стекао компетенције које му омогућавају критичко вредновање стручне литературе из барем једне од области понуђених у оквиру програма мастер студија, па сходно томе техникама израде научног рада. Као спона између основних и докторских студија овај мастер програм омогућава развијење способности неопходних за научни и истраживачки рад, укључујући и инвентивност, креативност, одговорност, темељност и способност за тимски рад, као својства значајна за рад у академском окружењу, како у настави тако и у научном истраживању. |
| **Прилози за стандард 2:**  [**Прилог 1.1.**](http://../Prilozi%20i%20tabele/Prilozi%20standarda%201,%202,%203)Публикација установе (у штампаном или електронском облику, сајт институције).  Веб-сајт: [www.filfak.ni.ac.rs](http://www.filfak.ni.ac.rs)  Веб-сајт на енглеском језику: <https://intl.filfak.ni.ac.rs/en>  Блог: <https://blog.filfak.ni.ac.rs/>  Портал за упис: <https://upis.filfak.ni.ac.rs/>  Портал за студенте: <http://studenti.filfak.ni.ac.rs/>  Издања Факултета: <https://izdanja.filfak.ni.ac.rs/> |