**УНИВЕРЗИТЕТ У НИШУ Образац Д4**

**НАЗИВ ФАКУЛТЕТА**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **ИЗВЕШТАЈ О ОЦЕНИ ДОКТОРСКЕ ДИСЕРТАЦИЈЕ** | | | | | | | | | | | |
|  | | | | | | | | | | | |
| **ПОДАЦИ О КАНДИДАТУ** | | | | | | | | | | | |
| Презиме, име једног родитеља и име | | Ђукић Живадиновић, Душан, Татјана | | | | | | | | | |
| Датум и место рођења | | 18.04.1992, Ниш | | | | | | | | | |
| **Основне студије** | | | | | | | | | | | |
| Универзитет | | Универзитет у Нишу | | | | | | | | | |
| Факултет | | Филозофски факултет | | | | | | | | | |
| Студијски програм | | Новинарство | | | | | | | | | |
| Звање | | Дипломирана новинарка | | | | | | | | | |
| Година уписа | | 2011. | | | | | | | | | |
| Година завршетка | | 2015. | | | | | | | | | |
| Просечна оцена | | 9,78 | | | | | | | | | |
| **Мастер студије, магистарске студије** | | | | | | | | | | | |
| Универзитет | | Универзитет у Нишу | | | | | | | | | |
| Факултет | | Филозофски факултет | | | | | | | | | |
| Студијски програм | | Комуникологија | | | | | | | | | |
| Звање | | Мастер комуниколошкиња | | | | | | | | | |
| Година уписа | | 2015. | | | | | | | | | |
| Година завршетка | | 2017. | | | | | | | | | |
| Просечна оцена | | 9,75 | | | | | | | | | |
| Научна област | | Комуникологија | | | | | | | | | |
| Наслов завршног рада | | Персуазивност нових медија и утицај на промене геополитичке парадигме | | | | | | | | | |
| **Докторске студије** | | | | | | | | | | | |
| Универзитет | | Универзитет у Нишу | | | | | | | | | |
| Факултет | | Филозофски факултет | | | | | | | | | |
| Студијски програм | | Медији и друштво | | | | | | | | | |
| Година уписа | | 2017. | | | | | | | | | |
| Остварен број ЕСПБ бодова | | 140 | | | | | | | | | |
| Просечна оцена | | 9,94 | | | | | | | | | |
| **НАСЛОВ ТЕМЕ ДОКТОРСКЕ ДИСЕРТАЦИЈЕ** | | | | | | | | | | | |
| Наслов теме докторске дисертације | | *Репрезентација жена у политици у новим медијима у Србији* | | | | | | | | | |
| Име и презиме ментора, звање | | Др Марија Вујовић, доцент | | | | | | | | | |
| Број и датум добијања сагласности за тему докторске дисертације | | 8/18-01-010/20-023, 04.12.2020. године | | | | | | | | | |
| **ПРЕГЛЕД ДОКТОРСКЕ ДИСЕРТАЦИЈЕ** | | | | | | | | | | | |
| Број страна | | | 330 | | | | | | | | |
| Број поглавља | | | 5 поглавља, литература, интернет извори и прилози | | | | | | | | |
| Број слика (шема, графикона) | | | 4 графикона, 22 илустрације | | | | | | | | |
| Број табела | | | 37 | | | | | | | | |
| Број прилога | | | 6 | | | | | | | | |
|  | | |  | | | | | | | | |
|  | | |  | | | | | | | | |
| **ПРИКАЗ НАУЧНИХ И СТРУЧНИХ РАДОВА КАНДИДАТА**  **који садрже резултате истраживања у оквиру докторске дисертације** | | | | | | | | | | | |
| **Р. бр.** | **Аутор-и, наслов, часопис, година, број волумена, странице** | | | | | | | | **Категорија** | | |
| 1 | **Ђукић Живадиновић, Т.**, Вујовић, М. (2022) **Медијска маргинализација политичарки у Србији**, у Годишњак за социологију, Филозофски факултет Универзитета у Нишу, Ниш (потврда о позитивно рецензираном раду). | | | | | | | | М52 | | |
| *Циљ рада је да утврди заступљеност жена у политичкој дебати „Реч на реч“ која се емитује на јавном медијском сервису, као и теме емисија у оквиру којих су политичарке субјекти. Kорпус чини 21 дебата емитована од јануара до новембра 2021. године. Утврђена је значајна диспропорција медијске представљености политичарки и политичара, будући да је удео мушкараца међу учесницима 78,30%. Политичарке су невидљиве у темама као што су односи у региону, одбрана и војска, људска права, док су једине тематске области у којима су једнако заступљене као и политичари теме које се типично повезују са женама - социјална политика и просвета и образовање.* | | | | | | | |
| 2 | **Ђукић Живадиновић, Т.**, Вујовић, М. (2022) **Медијска заступљеност спортискиња на "родно најравноправнијим" Олимпијским играма**, у Спорт - наука и пракса, Вол. 12, Но 1. Висока спортска и здравствена школа, Београд (потврда о позитивно рецензираном раду). | | | | | | | | М53 | | |
| *Олимпијске игре у Токију 2021. године проглашене су првим родно-равноправним играма, због чега су и посебно важне за родну анализу. Циљ је утврдити колико и на који начин су спортисткиње приказане у медијима. Истраживање полази од хипотезе да су спортисткиње недовољно заступљене у односу на спортисте, као и да већина медијског садржаја о спортисткињама садржи родне стереотипе. Анализом 730 текстова објављених на медију „Блиц онлајн“ ауторке закључују да је спортисткињама посвећено 30% медијског простора. Истраживање показује и да 40% текстова о спортисткињама садржи родне стереотипе или нису у вези спорта и професионалних остварења жена у спорту.* | | | | | | | |
| 3 |  | | | | | | | |  | | |
|  | | | | | | | |
|  | | | | | | | |
| **НАПОМЕНА**: уколико је кандидат објавио више од 3 рада, додати нове редове у овај део документа | | | | | | | | | | | |
| **ИСПУЊЕНОСТ УСЛОВА ЗА ОДБРАНУ ДОКТОРСКЕ ДИСЕРТАЦИЈЕ** | | | | | | | | | | | |
| Кандидат испуњава услове за оцену и одбрану докторске дисертације који су предвиђени Законом о високом образовању, Статутом Универзитета и Статутом Факултета. | | | | | | | | | **ДА** | НЕ |  |
| *Претходни приказ само дела научне продукције кандидаткиње указује на испуњеност услова за оцену и одбрану докторске дисертације који су предвиђени Законом о високом образовању, Статутом Универзитета и Статутом Факултета.* | | | | | | | | | | | |
| **ВРЕДНОВАЊЕ ПОЈЕДИНИХ ДЕЛОВА ДОКТОРСКЕ ДИСЕРТАЦИЈЕ** | | | | | | | | | | | |
| Кратак опис појединих делова дисертације (*до 500 речи*) | | | | | | | | | | | |
| Докторска дисертација подељена је у пет поглавља: Увод, Теоријски оквир, Методолошки оквир, Резултати истраживања и дискусија, и Закључак.  У првом поглављу, тачније Уводу (10-21), даје се увид у главна питања којим се дисертација бави, као и образложење друштвене и научне оправданости истраживања и његових ограничења.  Друго поглавље (22-127) представља теоријски оквир, у коме се презентују најважније теоријске импликације на којима је базирано истраживање. У њему се кандидаткиња бави следећим тематским целинама: Нови медији, Медији, репрезентација и идеологија, Феминизам и родна равноправност, Жене и политика – историјска перспектива, Жене и политика – перспектива данашњице, и Жене и политика кроз призму медија.  Треће поглавље (128-168) се бави друштвено-политичким и медијски контекстом истраживања, те детаљним представљањем проблема истраживања, предмета, циљева и задатака, хипотеза, корпуса и истраживачких инструмената. Kао основни циљ истраживања кандидаткиња наводи утврђивање обима и начина представљања политичарки на различито структурисаним онлајн порталима и идентификовање стереотипа кроз које су представљене. Уз основни, кандидаткиња пружа и теоријски, сазнајни и апликативни циљ истраживања. Поред тога, кандидаткиња даје и систематичан осврт на организацију и ток истраживања, као и на начин анализе и обраде података. Такође, у овом поглављу анализирањем познатих научно заснованих података, кандидаткиња указује на позиционираност и медијску (не)видљивост жена у изборној кампањи, и на тај начин се пружа увод у резултате емпиријског дела.  Четврто поглавље (169-216) односи се на резултате истраживања, који су засновани на подацима добијеним на основу квантитативне и квалитативне анализе, те применом компаративног метода, и дискусија. У њему су приказани резултати анализе вербалних и визуалних текстова, и конкретни примери родне стереотипизације идентификовани у корпусу. Ово поглавље почииње представљањем обима репрезентације жена у политици у новим медијима, те се у наставку прелази на квалитативни сегмент, односно питање начина репрезентације. Kандидаткиња даље нуди осврт на резултате који се тичу повезаности рода аутора и субјеката текстова, употребе родно сензитивног језика, разлике у репрезентацији међу другачије структурисаним онлајн порталима, те поређење репрезентације жена у политици у традиционалним и новим медијима. Резултати су приказани прегледно и систематично, према постављеним задацима који одговарају циљевима истраживања. У оквиру дискусије резултати су тумачени на темељан и доследан начин, те се јасно и логично ослањају на теоријски оквир рада и претходна релевантна истраживања из области, уз критички осврт.  У петом поглављу (217-221) представљена су кључна запажања и закључци, који се настављају на дискусију из претходног поглавља и сумирају главне налазе истраживања, нудећи шири контекст и даље правце за истраживање предмета дисертације.  Литература (223-338) је релевантна и обухватна, што сведочи томе да је кандидаткиња добро упозната са материјом, и што омогућава посвећеност остваривању постављених циљева истраживања. Она је додатно употпуњена кредибилним интернет изворима (239-252), који доприносе транспарентности истраживачког процеса и његовој проверљивости. | | | | | | | | | | | |
| **ВРЕДНОВАЊЕ РЕЗУЛТАТА ДОКТОРСКЕ ДИСЕРТАЦИЈЕ** | | | | | | | | | | | |
| Ниво остваривања постављених циљева из пријаве докторске дисертације (*до 200 речи*) | | | | | | | | | | | |
| Кандидаткиња је остварила постављене циљеве из пријаве докторске дисертације. Како би то учинила, кандидаткиња је на систематичан начин разложила задатке истраживања који произилазе из његових циљева (основног, теоријског, сазнајног и апликативног). Стога, истраживањем је:   1. утврђен обим представљања жена у политици у односу на мушкарце током изборне кампање 2020. године у новим медијима; 2. утврђен начин представљања жена у политици током изборне кампање 2020. године у новим медијима; 3. испитана повезаност рода аутора и субјеката текстова о изборној кампањи из 2020. године; 4. испитана употреба родно сензитивног језика у новим медијима приликом извештавања о женама у политици током изборне кампање 2020. године; 5. упоређена репрезентација жена у политици током изборне кампање 2020. године у различито структурисаним медијима – озбиљним, полутаблоидним и таблоидним онлајн медијима; 6. утврђено да ли нови медији подразумевају нове начине медијске репрезентације жена у политици у поређењу са традиционалним.   Испуњавањем задатака истраживања на методолошки јасно дефинисан начин, остварени су циљеви постављени у пријави теме докторске дисертације. | | | | | | | | | | | |
| Вредновање значаја и научног доприноса резултата дисертације (*до 200 речи*) | | | | | | | | | | | |
| Будући да корпус истраживања подразумева кампању за локалне, покрајинске и парламентарне изборе одржане 2020. године, а да су исте године измењени Закон о локалним изборима и Закон о избору народних посланика, тако да гарантују већу заступљеност жена, односно присутност од 40% на изборним листама, као и у локалним парламентима и Скупштини Републике Србије, значајно је, са аспекта друштвене реалности и деловања, посматрати медијску репрезентацију жена у политици.  Осим друштвеног, рад пружа и научни допринос, јер даје систематичан теоријско-емпиријски садржај из области медијске репрезентације рода и репрезентације жена на позицијама политичког одлучивања, те деконструкције родних стереотипа у новим медијима.  Даље, оригиналан научни допринос долази из емпиријске анализе, која нуди мерљиве податке, односно полазиште за даља истраживања из области, али и аргументовано заговарање реконструкције медијских наратива који утичу на дискриминаторно деловање, обесправљивање и социјално искључивање жена на позицијама моћи и одлучивања, одакле долази и активистички допринос истраживања. | | | | | | | | | | | |
| Оцена самосталности научног рада кандидата (*до 100 речи*) | | | | | | | | | | | |
| Приликом израде дисертације кандидаткиња је показала одлично познавање теоријских перспектива из области медијске репрезентације и нових медија, као и систематичност у разматрању отворених питања из којих су поизашли проблем и предмет истраживања, као и задаци. Истраживање је у целости урађено на самосталан и оригиналан начин. Методологија је представљена на транспарентан начин, а резултати приказани кохерентно и прегледно. Рад показује висок степен познавања методологије научног рада и самосталност кандидаткиње приликом израде ове научне студије. | | | | | | | | | | | |
| **ЗАКЉУЧАК** (*до 100 речи*) | | | | | | | | | | | |
| Докторска дисертација урађена је у складу са образложењем описаним у пријави теме. На основу укупне оцене докторске дисертације, која у потпуности задовољава предвиђене стандарде, Комисија предлаже да се докторска дисертација кандидаткиње Татјане Ђукић Живадиновић, под насловом „Репрезентација жена у политици у новим медијима у Србији“, **прихвати, а кандидаткињи одобри јавна одбрана.** | | | | | | | | | | | |
| **КОМИСИЈА** | | | | | | | | | | | |
| Број одлуке НСВ о именовању Комисије | | | | **8/18-01-004/22-029** | | | | | | | |
| Датум именовања Комисије | | | | **20. 05. 2022.** | | | | | | | |
| **Р. бр.** | **Име и презиме, звање** | | | | | | | **Потпис** | | | |
| 1. | Др Дејан Пралица, ванредни професор | | | | | председник | |  | | | |
| Новинарство | | | | Филозофски факултет у Новом Саду | | |
| (Научна област) | | | | (Установа у којој је запослен) | | |
| 2. | Др Марија Вујовић, доцент | | | | | ментор, члан | |  | | | |
| Комуникологија, језик и студије медија | | | | Филозофски факултет у Нишу | | |
| (Научна област) | | | | (Установа у којој је запослен) | | |
| 3. | Др Драгана Павловић, ванредни професор | | | | | члан | |  | | | |
| Комуникологија, језик и студије медија | | | | Филозофски факултет у Нишу | | |
| (Научна област) | | | | (Установа у којој је запослен) | | |
| 4. | Др Марта Митровић, доцент | | | | | | члан |  | | | |
| Комуникологија, језик и студије медија | | | | Филозофски факултет у Нишу | | |
| (Научна област) | | | | (Установа у којој је запослен) | | |
| Датум и место:  ……………………………… | | | | | | | | | | | |